

***REPUBLIKA HRVATSKA***

***SPLITSKO-DALMATINSKA ŽUPANIJA***

**GRAD HVAR**

***Gradonačelnik***

KLASA: 020-01/16-01/11

URBROJ: 2128/01-01/1-16-09

Hvar, 9. siječnja 2017.godine

**GRAD HVAR**

Javni natječaj za financiranje programa i projekata udruga u kulturi za 2017. godinu s područja Grada Hvara

**U P U T E Z A P R I J A V I T E L J E**

datum raspisivanja Natječaja

**9. siječnja 2016.**

Rok za dostavu prijava

**9. veljače 2017. godine**

u pisarnici Grada Hvara, u zatvorenoj omotnici neovisno na koji način se dostavljaju (poštom ili osobno)

* 1. **OPIS PROBLEMA ČIJEM SE RJEŠAVANJU ŽELI DOPRINIJETI OVIM JAVNIM NATJEČAJEM**

Vlada Republike Hrvatske je donijela Uredbu o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, a koja je objavljena u „Narodnim novinama“ broj 26/15, od 9. ožujka 2015. godine. Sukladno navedenom, JUO Grada Hvara je pripremio prijedlog Pravilnika o financiranju programa, projekata i javnih potreba sredstvima proračuna Grada Hvara kojim se definiraju i utvrđuju kriteriji, mjerila i postupci za dodjelu i korištenje sredstava proračuna Grada Hvara udrugama čije aktivnosti doprinose zadovoljenju javnih potreba i ispunjavanju ciljeva i prioriteta.

Natječaj se provodi zbog boljeg ulaganja u kulturu i kulturne aktivnosti s ciljem jačanja udruga u kulturi.

**1.2. CILJEVI JAVNOG NATJEČAJA I PRIORITETI ZA DODJELU SREDSTAVA**

Opći cilj ovog Javnog natječaja je sufinanciranje programa i projekata udruga u kulturi.

**1.3. PLANIRANI IZNOSI I UKUPNA VRIJEDNOST JAVNOG NATJEČAJA**

Za financiranje projekata/programa u okviru ovog Javnog natječaja okvirni raspoloživ iznos je **640.000,00 kuna.**

**Najmanji iznos** financijskih sredstava koji se može ugovoriti po programu/projektu je **5.000,00 kuna.**

**Najveći iznos** financijskih sredstava koji se može ugovoriti po programu/projektuje **100.000,00 kn.**

U slučaju da se predmetni projekt/program ne financira u 100% iznosu iz proračuna Grada Hvara udruga je dužna osigurati preostali iznos do punog iznosa projekta/programa.

Isti prijavitelj može podnijeti prijavu za više programa/projekata.

Program se prijavljuje s rokom provedbe do 31. prosinca 2017. g.

U sklopu planirane vrijednosti Natječaja Grad Hvar namjerava sklopiti namjerava sklopiti najmanje 19, a najviše 21 ugovor.

**FORMALNI UVJETI NATJEČAJA**

**2.1. PRIJAVITELJI: TKO MOŽE PODNIJETI PRIJAVU?**

***Prihvatljivi prijavitelji***

Pravo podnošenja prijave projekta/programa imaju udruge čiji su ciljevi i djelatnosti usmjereni k zadovoljenju javnih potreba stanovnika Grada Hvara iz područja kulture od interesa za opće dobro, a kojima temeljna svrha nije stjecanje dobiti i čije aktivnosti Jedinstveni upravni odjel Grada Hvara ne ocijeni kao gospodarsku djelatnost u kulturi.

***Prihvatljive aktivnosti koje će se financirati putem javnog natječaja:***

1. Kultura

Zaštita i promicanje tradicijske baštine Grada Hvara, poticanje i afirmacija kulturno-umjetničkog amaterizma

a) redovna djelatnost udruga u kulturi s područja Grada Hvara

b) očuvanje tradicije, običaja, baštine i razvoj svijesti o kulturno-etnografskom blagu ovoga kraja,

c) sudjelovanje na općinskim manifestacijama,

d) glazbeno-scenske i plesne aktivnosti,

e) kulturne manifestacije,

f) filmska i video djelatnost,

g) knjižna i nakladnička djelatnost,

h) likovna djelatnost

i) nova medijska kultura,

j) znanstveno-istraživačka djelatnost.

Prijavitelji moraju zadovoljiti sljedeće uvjete:

* 1. da imaju sjedište na području Grada Hvara;
  2. da su upisani u Registar udruga Republike Hrvatske;
  3. da su upisani u Registar neprofitnih organizacija pri Ministarstvu financija;
  4. da su uskladili svoje statute s odredbama Zakona o udrugama te podnijeli zahtjev Uredu državne uprave u Splitsko-dalmatinskoj županiji za promjenu podataka u Registru;
  5. da uredno ispunjavaju obveze iz ranije sklopljenih ugovora o financiranju iz javnih izvora;
  6. da se protiv osobe ovlaštene za zastupanje udruge i voditelja projekta/programa ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe;
  7. da vode transparentno financijsko poslovanje u skladu sa zakonskim propisima,
  8. da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada Hvara.

Da bi prijava i program/projekt udruge mogao biti uvršten u Program javnih potreba u kulturi, predlagatelj mora podnijeti prijavu na posebnim obrascima koji se mogu preuzeti na mrežnim stranicama Grada Hvara (www.hvar.hr).

***Neprihvatljivi prijavitelji***

Pravo prijave na natječaj nemaju:

- organizacije koje su osnovane za stjecanje dobiti, obrti i trgovačka društva;

- udruge koje nisu upisane u Registar neprofitnih organizacija;

- strukovne udruge čiji rad/djelatnost nije direktno ili indirektno vezana za kulturu;

- udruge koje su nenamjenski trošile prethodno dodijeljena sredstva iz Programa javnih potreba u kulturi Grada Hvara (nemaju pravo prijave sljedeće dvije godine, računajući od godine u kojoj su provodile program);

- udruge koje su u stečaju;

- udruge koje imaju dugovanja prema državnom proračunu, proračunu Grada Hvara te drugim javnim tijelima;

- udruge čiji je jedan od osnivača politička stranka.

**2.2. TROŠKOVI KOJI ĆE SE FINANCIRATI**

***Prihvatljivi izravni troškovi***

Pod **izravnim troškovima** podrazumijevaju se troškovi koji su neposredno povezani uz provedbu pojedinih aktivnosti prijavljenog projekta/programa

Sredstvima Natječaja smiju se financirati samo stvarni i prihvatljivi troškovi nastali provođenjem projekta/programa. Prilikom procjene projekta/programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

U okviru programa/projekta će se financirati aktivnosti koje su direktno povezane s ostvarenjem cilja definiranog prijavljenim programom odnosno projektom, doprinose pozitivnim promjenama kojima se potiče razvoj i zadovoljavaju javne potrebe građana Grada Hvara.

***Aktivnosti koje nisu prihvatljive za financiranje***

U okviru programa/projekta nisu prihvatljive aktivnosti od kojih isključivu korist imaju voditelji projekta/programa, manji broj članova organizacije ili s njima povezani subjekti te aktivnosti koje nisu u skladu s Javnim natječajem.

***Prihvatljivi troškovi koji će se financirati ovim javnim natječajem***

Sredstvima ovog Javnog natječaja mogu se financirati odnosno sufinancirati samo stvarni i prihvatljivi troškovi, nastali za vrijeme razdoblja provedbe programa ili projekta u skladu s Ugovorom, osim troškova koji se odnose na završne izvještaje, troškove revizija, a plaćeni su do datuma odobravanja završnog izvještaja. Isti moraju biti navedeni u ukupnom predviđenom proračunu programa/projekta. Prihvatljivi troškovi nužni su za provođenje programa/projekta koji je predmet dodjele financijskih sredstava. Predmetni troškovi podliježu provjeri i računovodstveno su evidentirani kod korisnika financiranja prema važećim propisima o računovodstvu neprofitnih organizacija. Treba voditi računa o umjerenosti, opravdanosti i usuglašenosti sa zahtjevima racionalnog financijskog upravljanja sukladno načelima ekonomičnosti i učinkovitosti.

***Prihvatljivi izravni (direktni) troškovi***

Prihvatljivim troškovima smatraju se svi troškovi direktno povezani s provedbom prihvaćenih

programa i projekata. Ovisno o vrsti programa i projekta koji se provodi, sljedeći troškovi smatraju se prihvatljivim i biti će financirani iz Proračuna Grada Hvara:

* **troškovi najma** dvorane za održavanje proba i/ili nastupa;
* **troškovi nabavke i najma opreme i materijala** nužnih za provedbu projekta/programa koja mora bitispecificirana po vrsti i iznosu, te **troškovi usluga**;
* **grafičke usluge** (grafička priprema, usluge tiskanja letaka, brošura,majicai sl. pri čemutreba navesti vrstu i namjenu usluge, količinu, jedinične cijene);
* **usluge promidžbe** (održavanje internetskih stranica, obavijesti u tiskovinama, promidžbenimaterijal);
* **izdaci za troškove plaća i naknada** voditeljima programa ili projekta, izvoditeljima iz udrugei/ili vanjskim suradnicima koji sudjeluju u provedbi programa;
* **troškovi putovanja** (troškovi prijevoza- priznaju se ako je putovanje potrebno za provedbuaktivnosti, a koristi se ekonomski najisplativija opcija te troškovi prehrane na putu);
* **troškovi smještaja** priznaju se jedino ako su neposredno povezani s provedbom projektnihaktivnosti i to do razine smještaja kategoriziranog s maksimalno tri (3) zvjezdice (hotel, apartman, privatni smještaj);
* **putni troškovi** (putni nalozi) koji mogu biti isključivo u svrhu obavljanja osnovnih aktivnostikluba;
* **knjigovodstvene (računovodstvene) usluge;**
* **troškovi potrošne robe;**
* **troškovi podugovaranja;**
* **ostali troškovi** koji su izravno vezani za provedbu aktivnosti programa ili projekta.

***Prihvatljivi neizravni (indirektni) troškovi***

Osim izravnih, korisniku financiranja se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, poštanske usluge, troškovi zakupa poslovnog prostora i drugi indirektni troškovi koji nisu povezani s provedbom programa.

***Neprihvatljivi troškovi***

Neprihvatljivim troškovima, odnosno troškovima koji se ne mogu financirati sredstvima Proračuna, smatraju se:

- dugovi i stavke za pokrivanje gubitaka ili dugova;

- dospjele kamate;

- stavke koje se već financiraju iz javnih izvora;

- kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;

- gubitci na tečajnim razlikama;

- zajmovi trećim stranama;

- troškovi reprezentacije, hrane i alkoholnih pića ukoliko nisu planirani u okviru promocije određenog programa ili aktivnosti (osim u iznimnim slučajevima kada se kroz pregovaranje s Gradonačelnikom dio tih troškova može priznati kao prihvatljiv trošak)

- troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s Gradonačelnikom dio tih troškova može priznati kao prihvatljiv trošak).

**3. NAČIN PRIJAVE**

Za prijavu na Natječaj prijavitelji moraju popuniti propisane natječajne obrasce i dostaviti svu potrebnu dokumentaciju navedenu u Uputama. Prijavitelji su dužni popuniti sva polja u obrascima.

Potrebno je ispuniti sve tražene podatke, ispisati obrazac, potpisati ga i dostaviti poštom ili osobno u pisarnicu Grada Hvara. Obrasci u kojima nedostaju podaci vezani uz sadržaj projekta/programa neće biti uzeti u razmatranje. U slučaju da se određene stavke, odnosno aktivnost ne planira provoditi (kao npr. uključivanje volontera i sl.) uz istu je potrebno upisati N/P (nije primjenjivo). Prostor za odgovor nije ograničen, te u slučaju potrebe za dodatnim prostorom prijavitelj može slobodno dodati retke u tablice ili druge dijelove obrasca.

Obrazac je potrebno ispuniti na računalu. Rukom ispisani obrasci neće biti uzeti u razmatranje iznimno ako udruga nema mogućnosti iste ispisati računalom.

Ako obrazac prijave programa/projekta sadrži navedene nedostatke, prijava će se smatrati nevažećom.

**Propisani obrasci: za prijavu na javni natječaj:**

**1. OBRAZAC PRIJAVNICE – „OPISNI OBRAZAC“**

**2. OBRAZAC PRORAČUNA – „PROR“**

**3. OBRAZAC IZJAVE O NEPOSTOJANJU DVOSTRUKOG FINANCIRANJA – „IZJ-FINAN“**

**4. OBRAZAC IZJAVE O NEKAŽNJAVANJU - „NEKAŽNJAVANJE“**

**5. Potvrda Porezne uprave o nepostojanju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu,** ne starija od 30 dana

PRILOZI: Sva potrebna dokumentacija kojom se dokazuje ispunjenje kriterija od IV-VI u tekstu Javnog natječaja (nastupi i natjecanja; organizacija-manifestacija; značajnost projekta/promocija)

*Napomena:*

*Izvadak ili presliku Rješenja iz Registra udruga RH nije nužno dostavljati jer će te podatke uvidom u Registar udruga utvrditi Jedinstveni upravni odjel Grada Hvara.*

*Potvrdu o nepostojanju duga prema Grada Hvara nije nužno dostavljati jer će stanje duga po službenoj dužnosti utvrditi Jedinstveni upravni odjel Grada Hvara.*

**3.1. GDJE POSLATI PRIJAVU**

Obvezne obrasce i propisanu dokumentaciju potrebno je poslati u papirnatom obliku te dostaviti u 1 (jednom) primjerku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom prijavitelja.

Navedenu tiskanu natječajnu dokumentaciju potrebno je dostaviti u zatvorenoj omotnici, preporučeno poštom na adresu ili osobno u pisarnicu Grada Hvara:

**Grad Hvar**

**Milana Kukurina 2**

**21450 HVAR**

Na vanjskome dijelu omotnice potrebno je istaknuti puni naziv i adresu prijavitelja s napomenom:

**„Za Javni natječaj za financiranje programa i projekata udruga u kulturi s područja Grada Hvara za 2017. godinu“ – NE OTVARATI**

Prijave koje nisu dostavljene na propisani način i ne sadrže svu dokumentaciju koja je propisana Natječajem, neće biti uzete u daljnje razmatranje.

**3.2. DATUM OBJAVE NATJEČAJA I ROK ZA PODNOŠENJE PRIJAVE**

Javni natječaj je otvoren danom objave na internetskim stranicama Grada Hvara od   
**9. siječnja 2017. godine** ( [www.hvar.hr](http://www.hvar.hr) ).

Rok za prijavu na Natječaj je **9. veljače 2017. godine**. Sve prijave poslane nakon navedenog roka neće biti uzete u razmatranje. Prijava je dostavljena u roku ako je na prijamnom žigu razvidno da je do toga dana (uključujući i 9. veljače 2017. g.) zaprimljena u pisarnici Grada Hvara ili poslana preporučenom pošiljkom (žig poštanskog ureda).

U slučaju da je prijava dostavljena osobno u pisarnicu, a na istu će se naznačiti datum i vrijeme prijave. Ako je prijava dostavljena poštom, vrijedit će datum koji je pečatom naznačen na omotnici.

Obrasci za prijavu zajedno s detaljnim uputama za prijavljivanje nalaze se na internetskim stranicama Grada Hvara.

**3.3. KOME SE OBRATITI UKOLIKO IMATE PITANJA**

Sva pitanja vezana uz Natječaj mogu se postaviti isključivo elektroničkim putem, slanjem upita na sljedeću adresu elektroničke pošte: [katija.vucetic@hvar.hr](mailto:katija.vucetic@hvar.hr) najkasnije do 24.1.2017. godine.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, aktivnosti ili troškova navedenih u prijavi.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Procjenu prijavljenih programa provodi Povjerenstvo.

**4.1. POSTUPAK ADMINISTRATIVNE PROVJERE**

Davatelj financijskih sredstava ustrojava posebno tijelo za provjeru formalnih uvjeta natječaja (dalje: Povjerenstvo).

Povjerenstvo utvrđuje:

- je li prijava dostavljena na javni natječaj u zadanome roku,

- jesu li dostavljeni, potpisani i ovjereni svi obvezni obrasci,

- je li dostavljena sva obvezna popratna dokumentacija.

O svim pristiglim prijavama vodi se zapisnik. Sve se prijave urudžbiraju po redu zaprimanja, a osoba zadužena za praćenje prijava na Javni natječaj vodi posebnu evidenciju. Povjerenstvo obavlja uvid u dostavljenu dokumentaciju i o tome vodi evidenciju na posebnome obrascu (OBRAZAC za utvrđivanje propisanih uvjeta prijave na Javni natječaj za financiranje programa/projekata udruga u kulturi s područja Grada Hvara za 2017. godinu).

Članice/članove Povjerenstva imenuje Gradonačelnik Grada Hvara.

Članice/članovi Povjerenstva prije početka rada u Povjerenstvu ne smiju biti u sukobu interesa, o čemu moraju potpisati posebnu izjavu. Svaka/svaki članica/član Povjerenstva potpisom dokazuje točnost utvrđenoga te da je dokumentacija pregledana.

Prijave projekata/programa koje ne udovoljavaju uvjetima Javnog natječaja (zakašnjele prijave, prijave koje ne sadrže svu Javnim natječajem propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Natječaja), neće se razmatrati, o čemu će prijavitelji biti obaviješteni pisanom obavijesti u roku od osam (8) radnih dana s naznakom razloga zbog kojih prijava ne zadovoljava propisane uvjete Natječaja.

Nakon provjere svih pristiglih i zaprimljenih prijava u odnosu na formalne uvjete Natječaja, Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete Natječaja.

Prijavitelji koji nisu zadovoljili propisane uvjete Natječaja mogu uložiti prigovor u roku od osam (8) dana od primitka obavijesti. O prigovoru odlučuje Gradonačelnik u roku od 3 dana od dana zaprimanja prigovora.

**4.2. POSTUPAK OCJENE KVALITETE PROGRAMA**

Povjerenstvo daje ocjenu kvalitete programa i prijedlog za financijsku potporu (OBRAZAC za procjenu kvalitete).

Razmatraju se samo oni programi/projekti koji su udovoljili propisanim uvjetima Natječaja.

Svaka prijava ocjenjuje se temeljem kriterija za vrednovanje projekta.

**5. OBAVIJEST O DONESENOJ ODLUCI I DODJELI FINANCIJSKIH SREDSTAVA**

Svi prijavitelji čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava programa/projekta u sklopu Natječaja.

U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Grad Hvar će u roku od osam (8) radnih dana od dana donošenja odluke o dodjeli financijskih sredstava, obavijestiti udruge čiji projekti ili programi nisu prihvaćeni za financiranje o razlozima nefinanciranja njihovog projekta ili programa, uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog programa ili projekta.

Prijaviteljima kojima nisu odobrena financijska sredstva može se, na njihov zahtjev, omogućiti uvid u zbirnu ocjenu njihovog programa te ujedno imaju pravo na prigovor na natječajni postupak te eventualno bodovanje nekog kriterija s 0 bodova, ukoliko udruga smatra da je u prijavi dostavila dovoljno argumenata za drugačije bodovanje, u roku od osam (8) dana od dana primitka obavijesti o rezultatima Natječaja.

Odluku po prigovoru donosi Gradonačelnik Grada Hvara.

Prigovor se ne može podnijeti na odluku o neodobravanju sredstava ili visini dodijeljenih sredstava.

Grad Hvar će ukupna sredstva za financiranje programa/projekata udruga u kulturi s područja Grada Hvara, dodijeljenih po ovom Javnom natječaju, doznačiti prema dogovorenoj dinamici, a Grad Hvar će sa svakim krajnjim korisnikom sredstava (prijaviteljima čiji će programi/projekti biti financirani) potpisati ugovor kojim će regulirati prava i obveze potpisnika.

**5.1. INDIKATIVNI KALENDAR NATJEČAJNOG POSTUPKA**

|  |  |  |  |  |  |
| --- | --- | --- | --- | --- | --- |
|  | **FAZE NATJEČAJNOG POSTUPKA** |  |  | **DATUM** |  |
|  |  |  |  |  |
|  |  |  |  |  |  |
|  | **Objava Natječaja** |  | 9.1.2017. | |  |
|  |  |  |  |  |
|  |  |  |  |  |  |
|  | **Rok za slanje prijava** |  | 9.2.2017. | |  |
|  |  |  |  |  |
|  |  |  |  |  |
|  | **Rok za slanje upita vezanih uz Natječaj** |  |  | |  |
|  |  |  | 24.1.2017. |  |
|  |  |  |  |  |  |
|  | **Rok za upućivanje odgovora na pitanja vezana uz Natječaj** |  | 1.2.2017. | |  |
|  |  |  |  |  |
|  |  |  |  |  |  |
|  | **Rok za provjeru propisanih uvjeta Natječaja** |  |  | |  |
|  |  |  | 17.2.2017. |  |
|  |  |  |  |  |  |
|  | **Rok za slanje obavijesti o zadovoljavanju propisanih uvjeta Natječaja** |  |  | |  |
|  |  |  | 25.02.2017. |  |
|  |  |  |  |  |  |
|  | **Rok za procjenu prijava koje su zadovoljile propisane uvjete Natječaja** |  |  | |  |
|  |  |  | 6.3.2017. |  |
|  |  |  |  |  |  |
|  | **Rok za objavu odluke o dodjeli financijskih sredstava i slanje obavijesti** |  |  | |  |
|  | **Prijaviteljima** |  |  | 14.3.2017. |  |
|  | **Rok za ugovaranje** |  | 24.3.2017. | |  |
|  |  |  |  |  |
|  |  |  |  |  |  |

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na sljedećoj web stranici Grada Hvara: [www.hvar.hr](http://www.hvar.hr)

**6. POPIS NATJEČAJNE DOKUMENTACIJE**

1. Javni natječaj
2. Upute za prijavitelje
3. Obrazac prijavnica – „OPISNI OBRAZAC“
4. Obrazac proračuna - „PROR“
5. Obrazac izjave o nepostojanju dvostrukog financiranja – „IZJ-FINAN“
6. Obrazac izjave o nekažnjavanju – „NEKAŽNJAVANJE“
7. Obrazac opisnog izvješća – „OPIS“
8. Obrazac financijskog izvješća – „FIN-IZVJ“
9. Obrazac ugovora o financiranju udruga
10. Obrazac za procjenu kvalitete prijave